CELEX: 62013FN0007
Language: ro
Date: 2013-01-22 00:00:00
Title: Cauza F-7/13: Acțiune introdusă la 22 ianuarie 2013 — ZZ/Comisia Europeană

20.4.2013   
            
            
               RO
            
            
               Jurnalul Oficial al Uniunii Europene
            
            
               C 114/47
            
         Acțiune introdusă la 22 ianuarie 2013 — ZZ/Comisia Europeană
   (Cauza F-7/13)
   2013/C 114/71
   Limba de procedură: franceza
   
      Părțile
   
   
      Reclamant: ZZ (reprezentant: E. Boigelot, avocat)
   
      Pârâtă: Comisia Europeană
   
      Obiectul și descrierea litigiului
   
   Anularea deciziei de respingere a reclamației formulate împotriva deciziei luate ca răspuns la cererea reclamantului, repartizat la Delegația Comisiei la Antananarivo, Madagascar, prin care a solicitat despăgubiri pentru dificultățile întâmpinate cu ocazia instalării sale în orașul menționat.
   
      Concluziile reclamantului
   
   
               —
            
            
               Anularea deciziei luate de șeful de unitate din cadrul Direcției generale de resurse umane și securitate, având ca obiect „cerere formulată în temeiul articolului 90 alineatul (1) din statut — 0/867/11, prin care se solicită acordarea de despăgubiri pentru dificultățile întâmpinate cu ocazia instalării la Antananarivo”, prin care se respinge această cerere pentru motivul că „condițiile cerute pentru o asemenea despăgubire a prejudiciului moral și psihologic” nu ar fi îndeplinite întrucât din situația de fapt ar reieși că Delegația a luat toate măsurile pentru rezolvarea problemelor întâlnite, dispunând efectuarea de lucrări suplimentare în locuința inițială și propunând posibilități alternative de cazare pe perioada efectuării acelor lucrări;
            
         
               —
            
            
               anularea răspunsului la reclamația reclamantului prin care AIPN îi respinge reclamația pentru motivele că (i) «în speță, administrației nu i se poate imputa nicio eroare administrativă și, a fortiori, nicio încălcare a dispozițiilor legale», că (ii) reclamantul «nu a adus nici măcar un minim de început de probă privind pretinsele prejudicii morale și psihologice» și că (iii) «decizia contestată s-a întemeiat cu precădere pe dovezile de bunăvoință ale administrației față de reclamant» și că „potrivit unei jurisprudențe constante, o eventuală nemotivare poate fi remediată printr-o motivare adecvată furnizată în etapa răspunsului la reclamație”, situație care s-ar întâlni în speță;
            
         
               —
            
            
               obligarea Comisiei la plata unei despăgubiri pentru prejudiciul moral și psihologic suferit de reclamant, evaluată în mod provizoriu, sub rezerva majorării sau diminuării în cursul procesului, la 30 000 de euro;
            
         
               —
            
            
               obligarea Comisiei la plata cheltuielilor de judecată.